คือหนูมีอะไรกับแฟนแล้วหลังจากที่มีอะไรกับแฟนเสร็จอีกวันรู้สึกเจ็บหัวนมเป็นอาทิตย์เลยแต่ตอนมีอะไรกันก็ใส่ถุงอยากทราบว่าจะท้องป่าวอะค่ะหรือเป็นแค่อาการแตกเนื้อสาวค่ะ
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ได้ตั้งแต่ 2%-18% สำหรับอาการเจ็บหัวนมหลังจากมีเพศสัมพันธ์ ไม่ใช่อาการของการตั้งครรภ์ เนื่องจากอาการของการตั้งครรภ์จะปรากฏเมื่อประจำเดือนขาดไปแล้วดังนั้น อาการเจ็บหัวที่เป็นอยู่ หากเป็นทั้ง 2 ข้าง น่าจะเกิดจากการเปลี่ยนแปลงของระดับฮอร์โมนเพศในร่างกาย โดยอาการปวดมักจะเกิดในช่วงก่อนมีประจำเดือนและจะลดลงเมื่อประจำเดือนหมดไปนอกจากนี้แล้ว อาจเกิดจาก- มีการอักเสบของต่อมน้ำนมและท่อน้ำนม โดยจะเห็นผิวหนังของเต้านมบวมแดงร่วมด้วย และอาจเห็นบาดแผลเล็กๆบริเวณหัวนม ซึ่งมักเป็นสาเหตุให้เต้านมอักเสบตามมา- มีซีสต์หรือถุงน้ำในเต้านม แต่จะคลำได้เป็นก้อนร่วมด้วย- มีก้อนเนื้องอกธรรมดาในเต้านมหรือที่หัวนม แต่จะคลำได้เป็นก้อนร่วมด้วย- การใช้ยาบางชนิด เช่น ยาคุมกำเนิด ยาต้านเศร้า เป็นต้นแนะนำให้สังเกตอาการไปก่อนค่ะ หากหลังจากนี้ 1-2 สัปดาห์ ประจำเดือนมา ก็แสดงว่าไม่มีการตั้งครรภ์เกิดขึ้น และหากอาการเจ็บหัวนมหายไป ก็แสดงว่าเกิดจากการเปลี่ยนแปลงของฮอร์โมน แต่หากประจำเดือนไม่มาเมื่อถึงกำหนดที่ควรมา ก็ควรตรวจหาการตั้งครรภ์ค่ะ